
ԹԱԼԻՆ ՀԱՄԱՅՆՔԻ «ԿԱՔԱՎԱՁՈՐԻ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՎԵՐԱԲԵՐՅԱԼ
Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին»  ՀՀ  օրենքի 18-րդ հոդվածի 1-ին մասի 15-րդ և 28-րդ կետերով սահմանված կարգավորումների համատեքստում, հիմք ընդունելով ՀՀ կառավարության 22․08․2024թ-ի N 1329-Ն որոշմամբ հաստատված նախադպրոցական ուսումնական հաստատության օրինակելի կանոնադրությունը և համայնքի ղեկավարի առաջարկությունը։
Իրավական ակտի ընդունման նպատակը և կարգավորման անհրաժեշտությունը․
   Կաքավաձոր բնակավայրում վերջին տարիներին նկատվում է նախադպրոցական տարիքի երեխաների թվի աճ, ինչի արդյունքում ավելանում է նախադպրոցական կրթության նկատմամբ պահանջարկը։ Երեխաների թվի աճը պահանջում է բնակավայրում համապատասխան նախադպրոցական ծառայությունների  կազմակերպման կայուն ու իրավական հիմքի ստեղծում։
    Այս առումով «Կաքավաձորի մանկապարտեզ» ՀՈԱԿ-ի ստեղծումը կնպաստի բնակավայրում նախադպրոցական կրթության համակարգված կազմակերպմանը, երեխաների կրթության, խնամքի և զարգացման համար անհրաժեշտ պայմանների ապահովմանը, ինչպես նաև ծնողների համար նախադպրոցական կրթական ծառայությունների հասանելիությանը։
Ելնելով վերոգրյալից, համայնքի ավագանու քննարկմանն է ներկայացվում համապատասխան  ավագանու որոշման նախագիծը։
 Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․
  Ավագանու որոշման նախագծի ընդունումը չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։ 
Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին․
  Ավագանու որոշման նախագծի ընդունման կապակցությամբ համայնքի բյուջեում նախատեսվում է ծախսերի ավելացում։ 
Նախագծով առաջարկվող կարգավորումների բնույթն ու նպատակը․
  Նախագիծը կրում է անհատական բնույթ, քանի որ վերաբերում է միայն դրանում  նշված կազմակերպությանը։ 
Իրավական ակտի ընդունման դեպքում ակնկալվող արդյունքը․
 Նախագծի ընդունման արդյունքում հաստատվում է <<Կաքավաձորի մանկապարտեզ>> ՀՈԱԿ-ի  կանոնադրությունը և բնակավայրերում ստեղծվում է հնարավորություն երեխաների մանկապարտեզ հաճախելու համար։

